ওয়েস্টমিনস্টার বিশ্ববিদ্যালয়
ওয়েস্টমিনস্টার বিশ্ববিদ্যালয় বা ইউনিভার্সিটি অব ওয়েস্টমিনিস্টার যুক্তরাজ্যের লন্ডনে অবস্থিত একটি সরকারি গবেষণা বিশ্ববিদ্যালয়। ১৮৩৮ সালে রয়াল পলিটেকনিক ইন্সটিটিউশন হিসাবে প্রতিষ্ঠানটি যুক্তরাজ্যে প্রতিষ্ঠিত প্রথম পলিটেকনিক। ১৮৩৯ সালের আগস্টে আনুষ্ঠানিকভাবে পলিটেকনিকটি একটি রয়্যাল সনদ গ্রহণ করে এবং ১৯৯২ সাল থেকে ইউনিভার্সিটি অব ওয়েস্টমিনিস্টার হিসাবে কার্যক্রম পরিচালনা করছে। ওয়েস্টমিনিস্টারের প্রাক্তন শিক্ষার্থীদের মধ্যে রয়েছেন চিকিৎসাবিজ্ঞানে নোবেল বিজয়ী, কর্ডাইট উদ্ভাবক, রাষ্ট্রপ্রধান, রাজনীতিবিদ, মেয়র, অলিম্পিয়ান, বিজ্ঞানী, বাফটা ও অস্কার বিজয়ী চলচ্চিত্র নির্মাতারা, রক অ্যান্ড রোল হল অব ফেম এবং গ্র্যামি অ্যাওয়ার্ড বিজয়ী সঙ্গীতজ্ঞ, সাংবাদিক এবং কবি।